Werker vermoor glo Pta-vrou in huis | Maroela Media
Mirna von Benecke, woordvoerder van die Sinoville-polisie, het aan Maroela Media gesê daar word vermoed dat die verdagte ŉ werknemer van die man is. Die man en sy ma het saam in die huis in Apiesdoringlaan gebly.
“In dié stadium word ŉ 25-jarige man in verband met die voorval gesoek. Die verdagte is glo ŉ werker van die man by ŉ sakeonderneming in die Kolonnade-winkelsentrum,” het Von Benecke gesê.
Volgens Von Benecke het die verdagte tussen 05:30 en 06:00 toegang tot sy werkgewer se huis bekom. “Die vrou het op die verdagte afgekom, waarna hy haar met ŉ mes aangeval het. Sy is op die toneel dood. Haar seun is ook aangeval en beseer. Hy is na ŉ nabygeleë hospitaal gehaas vir behandeling. Sy toestand is nie in dié stadium bekend nie.”
Die verdagte het glo ŉ selfoon by sy werkgewer se huis gebuit voor hy gevlug het.
Von Benecke het gesê daar word vermoed dat dieselfde verdagte voor of ná die aanval by sy werkgewer se onderneming ingebreek het, waar hy ŉ onbekende hoeveelheid kontant uit die kluis gesteel het.
Die Sinoville-polisie ondersoek ŉ saak van moord, huisroof en sakeroof. Niemand is nog in verband met die voorval in hegtenis geneem nie.
Minstens 40 kinders beseer in botsing
Slagoffer klink altyd na so ñ “wrede woord”. Dit klink of mens geslag en ge-offer word. Ek hoop die slagter word gou gevang.
Dis tyd om mense aan te stel volgens Afrikaanse Ekonomiese Groei, die wat jy meer kan vertrou, en dieselfde tyd terug gee aan n volk wat daagliks met als benadeel word. En ja, die is maar soos die geliefde BEE, net teenoorgesteld vir n slag!
Dit is n 32 jarige witman.
Ai tog. So jammer oor wat gebeur het met die mense. Jy gee vir hulle werk sodat hulle kos op die tafel kan sit en dan roof en moor hulle jou. Ek verstaan nie hoe hulle dink nie…. Wie gaan werk gee as almal dood gemaak word????
Magda hoe weet jy dits n witman ? Ek lees niks van n witman in die artikel nie